Vojtěch Srba

Voitechas Srba (; ; 1855 m. liepos 17 d. GrosauSpėjamas Grosau kaimas prie Bad Voeslau (Žemutinė Austrija), Austrija – 1927 m. kovo 23 d., Chvalnove, Moravija) – čekų kilmės Romos katalikų kunigas, slavų priešistorės ir lietuvių kalbos tyrinėtojas.

 Biografija 
Olomouce studijavo teologiją, 1879 m. įšventintas kunigu. Tarnavo įvairiose Olomouco arkivyskupijos parapijose: Klokočeve () 1879–1880 m., Pitarnėje u Osoblahy 1880 m., Neplachovicėje 1881–1882 m., Sedzišove () 1883 m., Dvorce () 1883 m., Vranovicėje 1885–1897 m., Hošticėje u Zdonek 1897–1907 m., Partutovicėje 1907–1914 m., Chvalnove 1914–1927 m.

Domėjosi slavų priešistore, ta tema išleido dvi knygas ir paskelbė keletą straipsnių čekiškose laikraščiuose Vychovatelský listy ir Hlasy svatohostýnské. Savarankiškai išmoko lietuvių kalbą, tyrinėjo jos sintaksę ir rūpinosi grynumu. Šiais klausimais rašė į Vilties laikraštį ir Draugijos žurnaląPr. Pauliukonis. Draugija – literatūros, mokslo ir politikos žurnalas 1907–1923 m., sekė įvykius Lenkijos valdomame Vilniaus krašte – prenumeravo ten leidžiamą laikraštį Lietuvos rytai. Kartu su Jonu Basanavičiumi paskelbė darbą apie senųjų trakų ir lietuvių galimus kalbinius ryšius. Buvo išrinktas Lietuvių mokslo draugijos užsienio nariu–korespondentu.Jonas Puzinas. Dr. Jonas Basanavičius – Lietuvių mokslo draugijos steigėjas ir ugdytojas

Voitecho Srbos išlikęs archyvas saugomas Arkivyskupijos bibliotekoje Kromerižo pilyje.

 Bibliografija 
 Limes Moravicus – Olomouc, 1908
 Tři obrazy z Moravy předhistorické: Na pam. tisícáté ročnice po pádu říše velkomoravské 907 – Hranice, 1908
 Medžiaga lietuvių kalbos sintaksei – Vilnius: Martyno Kuktos sp., 1911
 Apie vieną pavojų lietuvių kalbai slapta grasantį // Vilties mokslo ir literatūros priedas, 1914 m. liepa, Nr. 7
 Žiupsnelis psichologijos lietuvių veiksmažodžiuose // Vilties mokslo ir literatūros priedas, 1914 m. rugsėjis–spalis, Nr. 9–10
 J. Basanavičius und A. Srba. Ueber die Sprachverwandtschaft der alten Thraker und heutigen Litauer // Lietuvių tauta, III – Vilnius, 1925
 Kas tai yra trakologija // Lietuvių tauta, IV, sąsiuv. I – Vilnius, 1926

 Išnašos 

 Šaltiniai 
 Cyril Měsíc. Knihy p. Vojtěcha Srby v Kroměřížskěm zámeckém fondu 

Kategorija:Čekijos asmenybės
Kategorija:Istorikai
Kategorija:Lituanistai